PTT’กู้คืนหนี้ คุ้มดอกเบี้ยถูก
&nbsp;&#8216;โพสต์ทูเดย์ &#8212; PTT ยิ้มต้นทุนดอกเบี้ยลดอื้อหลัง 4 แบงก์ร่วมปล่อยกู้นำเงินรีไฟแนนซ์หนี้บริษัทย่อยในสิงคโปร์ 300 ล้านเหรียญคิดดอกเบี้ย 5%
3 ก.พ. 2553

‘โพสต์ทูเดย์ — PTT ยิ้มต้นทุนดอกเบี้ยลดอื้อหลัง 4 แบงก์ร่วมปล่อยกู้นำเงินรีไฟแนนซ์หนี้บริษัทย่อยในสิงคโปร์ 300 ล้านเหรียญคิดดอกเบี้ย 5%
นายเทวินทร์ วงศ์วานิช ประธานเจ้าหน้าที่บริหารการเงินและรองกรรมการผู้จัดการใหญ่ กลยุทธ์และพัฒนาองค์กร บริษัทปตท. (PTT) เปิดเผยถึงกรณีที่ 4 ธนาคารพาณิชย์ปล่อยกู้ให้กับ บริษัท Strait Asia Resources ซึ่งเป็นบริษัทลูกของบริษัท ปตท. ที่ดำเนินกิจการถ่านหินในอินโดนีเซียและจดทะเบียนในตลาดหุ้นสิงคโปร์วงเงิน 300 ล้านเหรียญสหรัฐ ว่า จะทำให้ต้นทุนดอกเบี้ยของบริษัทลูกลดลงอย่างมาก 
ทั้งนี้ เพราะการกู้เงินครั้งนี้มีอัตราดอกเบี้ยที่ 5%ต่อปี และเงินกู้ก้อนนี้ก็จะนำไปชำระหนี้คืนเงินกู้ (รีไฟแนนซ์หนี้) ให้กับบริษัทลูก และการกู้เงินก็จะมีดอกเบี้ยถูกกว่ากู้เงินจากสถาบันการเงินต่างประเทศหรือการออกตราสารหนี้ (หุ้นกู้) เพราะจากการพิจารณาทั้งหมดแล้วรวมถึงเครดิตของลูกแล้วดอกเบี้ยน่าจะอยู่ที่ 8% 
สำหรับธนาคารที่ปล่อยกู้ให้มีธนาคารกสิกรไทย ธนาคารกรุงไทยธนาคารไทยพาณิชย์ และธนาคารสแตนดาร์ดชาร์เตอร์ด (ไทย)
“ตอนนี้จะเห็นว่าธนาคารพาณิชย์ของไทยมีสภาพคล่องล้นดังนั้นการนำเงินมาปล่อยกู้ให้กับกลุ่มของบริษัทก็จะเป็นช่องทางหนึ่งในการระบายสภาพคล่องได้และก็จะเป็นจังหวะที่ดีที่จะทำให้ธุรกิจและบริษัทต่างๆ ออกไปลงทุนต่างประเทศได้”
สำหรับการออกมาตรการของธนาคารแห่งประเทศ (ธปท.) ในการเปิดช่องให้เงินออกไปลงทุนต่างประเทศได้มากขึ้นนั้น ส่วนของปตท.ไม่ได้รับผลดีหรือผลเสียอยู่แล้วเพราะในการออกไปซื้อกิจการของปตท.ก็จะมีการขออนุญาตเป็นครั้งไปแต่น่าจะเป็นผลดีก็บริษัทอื่นๆ ที่อยู่นอกตลาดให้ดำเนินการได้มากขึ้น
ทั้งนี้ ผลของมาตรการนี้ทำให้มองกันว่าธนาคารแห่งประเทศมีโอกาสที่จะขึ้นอัตราดอกเบี้ยเร็วขึ้นนั้น 
นายเทวินทร์ กล่าวว่า ไม่มีผลทำให้การตัดสินใจในการออกหุ้นกู้ของบริษัทว่าจะออกไปให้เร็วขึ้น แม้ว่าจะมีวงเงินที่จะสามารถออกหุ้นกู้ได้ทันที 3 หมื่นล้านบาทและอีก 8 หมื่นล้านบาท ในแผนระดมทุน 5 ปีที่จะขออนุมัติผู้ถือหุ้นรวมเป็นเงินที่จะออกหุ้นกู้ 1.3 แสนล้านบาท เพราะ การออกหุ้นกู้ของบริษัทนั้นจะขึ้นอยู่กับภาวะตลาดและความจำเป็นในการใช้เงิน รวมถึงจะต้องดูว่ารัฐบาลจะระดมเงินทุนในช่วงไหนด้วยเพราะไม่อยากจะออกหุ้นก็มาในจังหวะเดียวกับรัฐบาล